Diari Oficial de la Generalitat Valenciana


Sumari del DOGV 5912, del 12-12-2008 (2008/14226)

Convocatòria d'ajudes a les entitats locals valencianes per al finançament dels gastos de personal derivats del funcionament dels servicis d'atenció a les persones en situació de dependència en l'exercici 2009.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5912

Data del DOGV
:   12-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14571


Data del document
:   10-12-2008

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * administració local
    * cost salarial
    * ajuda pública
    * tercera edat
    * ajuda social
    * assistència social
    * suport econòmic
    * assignació per cures
    * servei social
    * ajuda als discapacitats

Convocatòria d'ajudes a les entitats locals valencianes per al finançament dels gastos de personal derivats del funcionament dels servicis d'atenció a les persones en situació de dependència en l'exercici 2009. [2008/14729]  
De conformitat amb el que establix la Llei 39/2006 de 14 de desembre, de Promoció de l'Autonomia Personal i Atenció a les persones en situació de dependència, les entitats locals participaran en la gestió dels servicis d'atenció a les persones en situació de dependència, d'acord amb la normativa de les seues respectives comunitats autònomes i dins de les competències que la legislació vigent els atribuïx.  
A este efecte, s'ha promulgat el Decret 171/2007, de 28 de setembre, del Consell, pel que establix el procediment per a reconéixer el dret a les prestacions del sistema valencià per a les persones dependents, l'objecte de les quals és la regulació de la composició, organització i funcions dels òrgans de valoració de la situació de dependència, així com el procediment per al reconeixement de la situació de dependència i el dret als servicis o prestacions del sistema valencià d'atenció a la dependència, incloent-se dins de l'esmentat procediment una expressa referència a la intervenció dels servicis municipals d'atenció a la dependència.  
Les entitats locals són competents en la prestació de servicis socials, d'acord amb el que disposa l'art. 25.2.K de la Llei 7/1985, de 2 d'abril, reguladora de les Bases de Règim Local.  
La Federació Valenciana de Municipis i Províncies, entitat sense ànim de lucre, té entre els seus fins promoure, executar i recolzar a les iniciatives i activitats dirigides a millorar la qualitat de vida dels habitants de les entitats locals que la integren.  
Conseqüentment, i a fi d'unir esforços per a la consecució d'un mateix fi, la Conselleria de Benestar Social ha estimat necessari prestar la corresponent col·laboració a la FVMP a fi de que esta promoga les actuacions dirigides a optimitzar els recursos existents.  
Per tot això, la Conselleria de Benestar Social, té previst concedir a la Federació Valenciana de Municipis i Províncies, la quantitat de sis milions quatre-cents cinquanta-dos mil huit-cents seixanta-huit euros (6.452.868 euros), en concepte de subvenció dels programes d'actuació establits en l'objecte de la convocatòria les bases del qual s'adjunten, que en tot cas, estaran condicionades a l'existència de crèdit adequat i suficient en els Pressupostos de la Generalitat Valenciana per al 2009.  
A este efecte, la Conselleria de Benestar Social, en l'aplicació pressupostària 30.23.65.982.13.2, línia de subvenció T6719000, «proa. Atenció i famílies: Finançament Servicis Municipals Atenció Dependència de la C.V.», del projecte de pressupostos de la Generalitat per a l'exercici 2009, té consignats els crèdits necessaris per a donar cobertura al finançament de les referides actuacions, de conformitat amb el que preveu l'article 45 a) de la Llei d'Hisenda Pública de la Generalitat.  
En virtut d'això, es convoquen ajudes econòmiques a través de les següents bases de la convocatòria.  
Bases de la convocatòria  
1. Objecte  
La present convocatòria té com a objecte:   
Finançament, d'acord amb la ràtio establida en l'annex II de la present convocatòria, dels costos salarials corresponents al període comprés entre l'1 de gener i el 31 de desembre de 2009, del personal destinat als servicis municipals d'atenció a la dependència la titularitat dels quals recaiga en les entitats locals radicades en el territori de la Comunitat Valenciana, i que complisquen els requisits establits en la base segona de la present Convocatòria.  
Finançament dels gastos derivats de les indemnitzacions per raó del servici a què tingueren dret el personal citat en el punt anterior, si bé només respecte a aquells servicis d'atenció a la dependència l'àmbit d'actuació del qual englobe a més d'un municipi, segons annex III de la present convocatòria. L'import a consignar per l'esmentat concepte s'establirà atenent a criteris de superfície i població dels municipis atesos per cada unitat.  
2. Beneficiaris i criteris  
Per a la selecció i distribució de les ajudes entre les entitats locals de la Comunitat Valenciana beneficiàries, es tindran en compte els criteris següents:  
1. Que es tracte d'una entitat local de les relacionades en l'annex I de la present convocatòria.  
2. Que l'entitat local acredite, per mitjà de certificat expedit per òrgan competent, l'existència d'un servici d'atenció a persones en situació de dependència, amb l'adscripció a este dels mitjans materials necessaris per al seu funcionament correcte (locals, mobiliari, equip informàtic, connexió ADSL, i personal de suport).  
3. Que l'entitat local on s'ubica el servici d'atenció a la dependència atenga la població situada davall la seua cobertura poblacional, d'acord amb el que establix l'annex I de la present Convocatòria.  
4. Així mateix, l'entitat local haurà d'acreditar, d'acord amb l'assignació de personal tècnic resultant, establida en l'annex III de la present Resolució, la contractació de personal amb dedicació exclusiva a les actuacions referides en matèria d'atenció a la dependència, prevalent, excepte causes degudament justificades, la continuïtat del personal contractat a data 31/12/2008.  
No obstant això, les persones que s'incorporen per primera vegada al sistema després del 31/12/2008 hauran d'estar en possessió de la titulació de Diplomat en Treball Social.  
5. L'entitat local haurà de designar una persona responsable amb l'objecte d'exercir funcions d'interlocució i coordinació amb els corresponents òrgans de la Conselleria de Benestar Social amb funcions específiques relacionades amb la promoció de l'autonomia personal i l'atenció a les persones en situació de dependència, independentment de la seua adscripció o no a la corresponent unitat local d'atenció a la dependència.  
La distribució de l'ajuda a les entitats locals es realitzarà en funció del nombre de treballadors destinats al referit servici d'acord amb la quantia assignada per treballador i el nombre màxim establit en els annexos II i III de la present convocatòria.  
3. Presentació de la sol·licitud d'ajudes  
La sol·licitud de l'ajuda per part de l'entitat local es dirigirà a la Federació Valenciana de Municipis i Províncies, en el carrer de Guillem de Castro, 46-1r (46705-València), havent d'ajustar-se al model de sol·licitud que figura com a annex IV, acompanyat de l'informe detallat del compliment dels requisits establits en la base anterior, i podran presentar-se, amb la documentació complementària, en el Registre General de la FVMP.  
4. Termini de presentació de sol·licituds  
El termini de presentació de sol·licituds serà de 20 dies hàbils comptats a partir de l'endemà a la publicació de la present convocatòria en el Diari Oficial de la Comunitat Valenciana.  
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la FVMP comunicarà a l'entitat sol·licitant les deficiències perquè, en un termini de 10 dies, siguen esmenades amb l'advertència que, si no ho feren, s'arxivarà l'expedient sense més tràmit.  
5. Resolució de sol·licituds i distribució de les ajudes.  
La distribució de l'ajuda a les entitats locals es realitzarà per la FVMP en atenció a les sol·licituds rebudes en aplicació dels criteris de selecció i distribució establits anteriorment.  
El secretari general de la Federació Valenciana de Municipis i Províncies atenent les sol·licituds presentades, elevarà la proposta a la presidenta de la Federació Valenciana de Municipis i Províncies, qui resoldrà la seua concessió i la quantitat de l'ajuda concedida, sent comunicada la Resolució a les entitats locals beneficiàries.  
6. Pagament de l'ajuda  
El pagament de l'aportació de la Federació Valenciana de Municipis i Províncies s'efectuarà:  
- Un 30% d'esta es lliurarà dins dels 30 dies següents a la resolució de les sol·licituds d'ajudes formulades.  
- Un 30% es lliurarà en el moment de la justificació del gasto efectivament realitzat en relació al 60% del total de la subvenció.  
- El 40% restant es lliurarà després de l'aportació i comprovació de la documentació justificativa del gasto total realitzat.  
7. Obligacions de les entitats locals  
U. Realitzar, en coordinació amb els òrgans competents de la Conselleria de Benestar Social, i dins de l'àmbit de cobertura poblacional assenyalat en l'annex III, les accions que fonamenten la concessió de l'ajuda, i en especial:  
- Informació i assessorament en matèria d'atenció a les persones en situació de dependència.  
- Suport als ciutadans en l'ompliment de les sol·licituds i, si és el cas, requeriments.  
- Elaboració de l'informe de l'entorn en què visca el/la sol·licitant.  
- Execució de les directrius de la Conselleria de Benestar Social en matèria de dependència.  
- Col·laboració en la realització de la proposta del Programa d'Atenció Individualitzada, i comunicació amb el sol·licitant.  
- Seguiment de les prestacions i servicis assignats a les persones en situació de dependència.  
- Qualsevol altra funció derivada de l'aplicació efectiva de la normativa en matèria d'atenció a les persones en situació de dependència.  
A este efecte, la Conselleria de Benestar Social, tenint en compte la seua adscripció funcional dels esmentats servicis municipals d'atenció a la dependència, dictarà quantes instruccions i ordes de servici siguen necessàries per al seu funcionament.  
Dos. Acreditar davant de la Federació Valenciana de Municipis i Províncies la realització de l'activitat subvencionada derivades de les actuacions objecte de l'ajuda per mitjà de la presentació de l'annex V de la present Convocatòria degudament omplit.  
Tres. Fer constar en tota la informació o documentació que s'oferisca sobre les actuacions subvencionades la col·laboració i finançament de la Generalitat, a través de la Conselleria de Benestar Social.  
Quatre. Comunicar a la Federació Valenciana de Municipis i Províncies l'obtenció de subvencions o ajudes per a la mateixa finalitat procedent de qualsevol administració o ens públics o privats.  
Cinc. El sotmetiment a les actuacions de control financer que corresponen a la Intervenció General de la Generalitat en relació amb l'ajuda concedida.  
Sis. Acreditar el compliment d'obligacions de reintegrament de subvencions per deutes amb l'administració, per mitjà de declaració responsable del beneficiari, d'acord amb l'art. 25 del Reglament de la Llei 38/2003, de 17 de novembre.  
Set. Presentar una memòria d'actuacions junt amb la documentació de justificació de la totalitat del gasto objecte de subvenció.  
8. Justificació de l'ajuda sol·licitada  
La justificació consistirà en la presentació per part de l'entitat local dels certificats emesos pel/per la interventor/a de l'entitat local, segons model annex VI de la present convocatòria, d'acord amb el règim següent:  
Abans del 6 novembre de 2009, haurà de presentar-se certificat corresponent al 60% de la quantia concedida.  
Abans del 15 de gener del 2010, haurà de presentar-se certificat de la totalitat del gasto objecte de la subvenció.  
València, 10 de desembre de 2008.- La presidenta: Elena María Bastidas Bono.  
ANNEX I  
Relació d'Entitats Locals susceptibles de sol·licitar ajudes per a constituir o mantenir Servicis d'Atenció a la Dependència.  
  
\* \* \* \* \*  
ANEXO I  
Relación de Entidades Locales susceptibles de solicitar ayudas para constituir o mantener Servicios de Atención a la Dependencia  
ANNEX II  
Ràtios per a establir el personal designat als Servicis d'Atenció a Persones Dependents  
  
Finançament del personal designat als Servicis d'Atenció a Persones Dependents  
TREBALLADOR/ANY: 30.850 EUROS  
\* \* \* \* \*  
ANEXO II  
Ratios para establecer el personal adscrito a los Servicios de Atención a Personas Dependientes  
  
Financiación del personal adscrito a los Servicios de Atención a Personas Dependientes  
TRABAJADOR/AÑO: 30.850 EUROS  
ANNEX III  
Entitats Locals amb Servicis de Dependència. Zones de cobertura/ Municipis/ Nombre Població coberta/ Personal max. Subvencionat  
ANEXO III  
Entidades Locales con Servicios de Dependencia. Zonas de cobertura/ Municipios/ Nº Población cubierta/ Personal max. Subvencionado  
DADES DE L'ENTITAT  
  
DADES BANCÀRIES  
  
\* \* \* \* \*  
DATOS DE LA ENTIDAD  
  
DATOS BANCARIOS  
  
ANNEX IV  
SOL·LICITUD D'AJUDES  
GASTOS DE PERSONAL DERIVATS DEL FUNCIONAMENT DELS SERVICIS D'ATENCIÓ A LES PERSONES EN SITUACIÓ DE DEPENDÈNCIA  
Sí/No  
 S'ha rebut o sol·licitat altres ajudes per a la mateixa finalitat procedent de qualsevol administració o ens públics o privats. En cas afirmatiu consignar import rebut \_\_\_\_\_\_\_\_- o sol·licitat \_\_\_\_\_\_\_\_\_\_ ?, d'acord amb el que disposa la base 7.4 de la convocatòria.  
 Fer constar en tota la informació i documentació que s'oferisca la col·laboració i finançament de la Generalitat i la Conselleria de Benestar Social, d'acord amb el que disposa la base 7.3 de la convocatòria.  
 El sotmetiment a les actuacions de control financer de la Intervenció General de la Generalitat en relació amb subvenció concedida, d'acord amb el que disposa la base 7.5 de la convocatòria.  
 Acreditació del compliment d'obligacions de reintegrament de subvencions per deutes amb l'administració per mitjà de declaració responsable del beneficiari, d'acord amb l'article 25 del Reglament de la Llei 38/2003, de 17 de novembre, d'acord amb el que disposa la base 7.6 de la convocatòria.  
 Presentació d'una memòria d'actuacions junt amb la documentació de justificació de la totalitat del gasto objecte de subvenció.  
..., ... d ... de 200...  
(Firma)  
ANNEX V  
(Nom i cognoms)..., secretari/ària - interventor/a de l'Ajuntament/Mancomunitat de ...  
CERTIFICA:  
Que l'Ajuntament/Mancomunitat de ...  
Primer. L'existència d'un servici d'atenció a persones en situació de dependència, amb l'adscripció a este dels mitjans materials necessaris per al seu funcionament correcte (locals, mobiliari, equip informàtic, connexió adsl, i personal de suport).  
Segon. D'acord amb el que establix l'annex III de les bases de la present convocatòria, ha realitzat/realitzarà la contractació de personal amb dedicació exclusiva a les actuacions referides en matèria d'atenció a la dependència.  
Tercer. Que l'entitat local es compromet a la realització de l'activitat subvencionada durant el període comprés entre l'1 de gener i el 31 de desembre de 2009 establit en les bases de la present convocatòria, així com a les obligacions reconegudes derivades de la posada en marxa de les actuacions objecte de l'ajuda.  
Quart. L'atenció a la població situada davall la seua cobertura poblacional, d'acord amb el que establix l'annex III de les bases de la convocatòria.  
Quint. Fer constar que esta entitat local no ha rebut o sol·licitat altres ajudes per a la mateixa finalitat procedent de qualsevol administració o ens públics o privats.  
..., ... d ... de 200...  
ANNEX VI  
(Nom i cognoms)..., interventor/a de l'Ajuntament/Mancomunitat de ...  
CERTIFIQUE  
Que l'import ... ?, per al finançament dels gastos de personal derivats del funcionament dels servicis d'atenció a les persones en situació de dependència durant el període comprés entre l'1 de gener i el 31 de desembre de 2009, mitjançant una Resolució de la presidenta de la Federació Valenciana de Municipis i Províncies de data ... de ... de 2009, ha sigut executat (pagaments ordenats o obligacions reconegudes) per la quantitat de ... ?, corresponent al ... % de l'ajuda concedida.  
I perquè conste als efectes oportuns es firma el present certificat.  
..., ... d ... de 200...  
El/La interventor/a  
Vist i plau,  
L'alcalde/essa